b'\n_START_ARTICLE_\nWikipodatki\n_START_SECTION_\nRazvoj\n_START_PARAGRAPH_\nZa\xc4\x8detni razvoj je potekal pod okriljem Wikimedia Deutschland, nem\xc5\xa1ke podru\xc5\xbenice Fundacije Wikimedia. Sofinancirali so ga Allen Institute for Artificial Intelligence (Paul Allen), Gordon and Betty Moore Foundation in podjetje Google._NEWLINE_Prvo fazo razvoja je predstavljala centralizacija t. i. medjezikovnih povezav - hiperpovezav med \xc4\x8dlanki o isti temi v Wikipedijah v razli\xc4\x8dnih jezikih. Brez centralizacije so povezave tvorile mre\xc5\xbeo, v vseh \xc4\x8dlankih so bile z wikikodo ustvarjene povezave do vseh drugih \xc4\x8dlankov, torej je \xc5\xa1tevilo potrebnih povezav nara\xc5\xa1\xc4\x8dalo s kvadratom \xc5\xa1tevila \xc4\x8dlankov. V \xc4\x8dasu zagona Wikipodatkov je bilo teh povezav skupaj \xc5\xbee 240 milijonov ali 5\xc2\xa0% vsebine Wikipedij. Wikipodatki so nadomestili to omre\xc5\xbeje povezav s topologijo zvezde in odpravili zahtevo po mno\xc5\xbeici posodobitev ob vsaki spremembi._NEWLINE_V drugi fazi so objektom pri\xc4\x8deli dodajati \xc5\xa1e navedbe, tretja faza pa bo omogo\xc4\x8dala izdelavo seznamov z logi\xc4\x8dnimi poizvedbami.'